Naná Vasconcelos

Juvenal de Hollanda „Naná“ Vasconcelos (naskiĝis la  en Recife, mortis la  en RecifeLenda da percussão brasileira, Naná Vasconcelos morre aos 71 anos  UOL) estis brazila ĵaza perkutinstrumentisto.

 Vivo kaj verkado 
Vasconcelos muzikis jam en la aĝo de dek du jaroj en la bando de sia gitarista patro per bongoj kaj marakoj. La sekvajn jarojn li familiariĝis kun la multspecaj ritmoj de la nordbrazila muziko, ellernis la ludon de ĉiuj gravaj brazilaj pertkutinstrumentoj kaj fakuliĝis ekde la 1960-aj jaroj pri berimbao, kiun li regas virtuoze kaj „kies ludoteknikon li evoluigis vaste trans la tradician linion“ (Martin Kunzler). Pli malfrue li transiris al frapinstrumentaro kaj transloĝiĝis al Rio-de-Ĵanejro. Tie li ekde 1967 muzikis komence bosanovon kun kantisto Agostinho dos Santos kaj ekde 1969 kun Milton Nascimento, sed ankaŭ kun Luiz Bonfá kaj Gal Costa. En Rio lin malkovris Gato Barbieri, kiu enprenis lin en sian bandon kiel perkutinstrumentiston. Vasconcelos koncertis kun li en 1971 je Novjorko, kie li ankaŭ surdiskigis kun Oliver Nelson kaj Leon Thomas. En 1972 li prezentis kun Barbieri je la Ĵaz-Festivalo de Montreux kaj dum postsekva koncertvojaĝo en Eŭropo. Sekve de ĉi tiu Vasconcelos restis en Parizo, kie li muzikis kun Jean-Luc Ponty, laboris kiel muzikterapiisto kaj kie ekestis lia unua albumo Africa Deus. Ankaŭ li kunverkis sonregistraĵojn de Rolf Kühn kaj laboris en Svedujo kun Don Cherry.

Post sia reveno al Brazilo li faris la muzikalbumon Amazonas kaj komencis kunlabori kun Egberto Gismonti, kun kiu li faris tri duopo-albumojn kaj kiu tamen ankaŭ dungis lin por sia ensemblo. En 1978 li fondis kun Don Cherry kaj Collin Walcott la muziktriopon Codona, kun kiu li koncertvojaĝis ĝis 1982 trifoje surdiskigis. Krom tio li ankaŭ koncertis en 1980 kaj 1983 kun la bando de Pat Metheny; krome li estis aŭdebla kun la rokĵazo-ensemblo Yellowjackets, kun la bando Talking Heads kaj kun U2.

En 1983 li koncertvojaĝis tra Eŭropo kun rompdanca ensemblo el Bronkso kaj publikigis la albumon Zumbi, kiu metis en la malfonon la ritman uzadon de lia voĉo kaj lian korpoperkutadon. Samjare li tamen ankaŭ komencis okupiĝi pli intense pri maŝinaj frapinstrumentaj sonoj (ekz. aŭdeble sur sia albumo Bush Dance). En 1986 li vojaĝis solokoncerte tra sia hejmlando Brazilo. Krom tio li laboris kun granda varieco da brazilaj muzikistoj ekde Sérgio Mendes trans la kantistinoj Joyce kaj Mônica Salmaso ĝis Itamar Assumpção.

Vasconcelos ankaŭ akompanis la muzikistojn Harry Belafonte, B. B. King, Carly Simon kaj Paul Simon kaj verkis en 1984 ankaŭ kun la frapinstrumentista ensemblo „Singing Drums“ ĉirkaŭ Pierre Favre. Sur la kampo de ĵazo lin enigis sian brazilperkutadon en multajn projektojn de muzikistoj kiel Joachim Kühn, Perry Robinson, Jim Pepper, Trilok Gurtu, L. Shankar, Arild Andersen, Andy Sheppard, Jean-Marie Machado kaj Céline Rudolph. Plurfoje li koncertvojaĝis kun Jan Garbarek kaj ĉiam denove kun la ensemblo de Don Cherry tra Eŭropo. En 1995 li muzikis per duopo kun perkutinstrumentistino Evelyn Glennie.

Vasconcelos venkis en la 1980-aj jaroj je la enketoj pri la plej bona perkutinstrumentisto. En 1995 li estis arta direktisto de la des Internacia Festivalo de Perkutinstrumentistoj en Salvador de Bahio. Krome li surdiskigis en la 1990-aj jaroj filmmuzikojn i. a. por filmoj de Mika Kaurismäki kaj José Araújo, post kiam li jam en la antaŭa jardeko respondecis la muzikon por filmoj de Susan Seidelman kaj Jim Jarmusch. En 2005 li prezentis en la dokumentfilmo Vasconcelos, Salis, Consolmagno kun Antonello Salis kaj Peppe Consolmagno. Baletmuzikojn li verkis i.a. por Pina Bausch, Jonathan Lunn kaj John Neumeier.

 Diskolisto 
 Africa Deus, 1970
 Amazonas, 1973
 Saudades, 1979
 Perry Robinson: Kundalini, 1978, ankaŭ kun Badal Roy
 Codona 1, 1978 mit Collin Walcott, Don Cherry
 Codona 2, 1980
 Codona 3, 1982
 Jan Garbarek: Eventyr, 1981, kun John Abercrombie
 Pat Metheny: Offramp, 1982, kun Lyle Mays kaj Steve Rodby
 Zumbi, 1983
 Duas Vozes - Egberto Gismonti kaj Naná Vasconcelos, 1984
 Nanatronics, 1985
 Bush Dance, 1986, kun Erasto Vasconcelos, Clive Stevens, Peter Scherer, Arto Lindsay kaj Mário Toledo
 Asian Journal, 1988, kun Steve Gorn, Mike Richmond kaj Badal Roy
 Rain Dance - Naná Vasconcelos & The Bushdancers, 1989, kun Don Cherry, Cyro Baptista, Peter Scherer kaj Matthias Gohl
 Lester - Naná Vasconcelos & Antonello Salis, 1990
 If You Look Far Enough, 1993, kun Arild Andersen kaj Ralph Towner
 Contando Estórias, 1994
 Storytelling, 1995
 Contando Estorias, 1995
 Inclassificable, 1995, kun Andy Sheppard kaj Steve Lodder
 Fragments: Modern Tradition, 1997
 Contaminação, 1999
 Saravah compilation, 1999
 Fragmentos, 2001, kun Domínio Público
 Minha Lôa, 2002, kun João de Souza Leão, Pedro Amorim, Don Cherry, Kiko Klaus, Erasto Vasconcelos kaj Guga e Murilo
 Vasconcelos e Assumpção - isso vai dar repercussão, 2004, kun Itamar Assumpção
 Vasconcelos, Salis, Consolmagno - Vasconcelos, Salis, Consolmagno, 2005

 Filmmuzikoj 
 Amazon de Mika Kaurismäki, 1991
 Because Why de Arto Paragamian, 1993
 Tigrero de Mika Kaurismäki, 1994
 O Sertao das Memorias de José Araújo, 1996
 Quase Dois Imaos/ Almost Brothers de Lucia Murat, 2004

 Konsultlibraj notoj 
 Ian Carr u.a. Jazz Rough Guide Metzler, Stutgarto 1999; ISBN 3-476-01584-X
 Leonard Feather, Ira Gitler: The Biographical Encyclopedia of Jazz. Oxford University Press, Oksfordo ktp. 1999; ISBN 978-0-19-532000-8
 Wolf Kampmann, Reclams Jazzlexikon. Stutgarto, Reclam, 2003; ISBN 978-3150105283
 Martin Kunzler, Jazz-Lexikon Bd. 2. Reinbek 2002; ISBN 3-499-16513-9

 Referencoj 

 Eksteraj ligiloj 

 Naná Vasconcelos 
 Ampleksa diskolisto ĝis 2006

Kategorio:Ĵazaj frapinstrumentistoj
Kategorio:Komponistoj de filmomuziko
Kategorio:Brazilaj muzikistoj